Lav et referat af nedenstående tekst:

Tekst:
Nordjyllands Politi forlænger opholdsforbuddet i Jomfru Ane Gade, Jomfru Anes Gård og Ny Mølle Strænde i Aalborg frem til søndag den 27. september klokken 02.00 for at forhindre spredningen af coronavirus. Forbuddet betyder konkret, at man i perioden torsdag d. 24. – søndag d. 27. september i tidsrummene mellem kl. 22 og 02 ikke må tage ophold i Jomfru Ane Gade, Jomfru Anes Gård og Ny Mølle Stræde, dog må man gerne bevæge sig gennem området. Det kan koste en bøde på 2500 kroner, hvis man overtræder forbuddet. - Opholdsforbuddet skal være med til at hindre, at gæster tager ophold i Jomfru Ane Gade, når serveringsstederne lukker kl. 22. Vi vil også i den kommende weekend være massivt til stede i og omkring Jomfru Ane Gade og påse, at opholdsforbuddet overholdes, siger vicepolitiinspektør Henrik Skals, der understreger, at politiets patruljer gerne går i dialog med borgere, hvis der opstår tvivlsspørgsmål om noget. Politi på restauranter Desuden vil politiet generelt patruljere mere intensivt i Aalborg og resten af Nordjylland og påse, at regler og retningslinjer efterleves. - Især omkring weekender vil man kunne opleve mere politi i gadebilledet, og borgere vil kunne møde uniformeret politi inde på restaurationerne, hvor vi i højere grad vil lægge vejen forbi for at påse, at alt er i orden. Forlængelsen af opholdsforbuddet træder formelt i kraft d. 24. september 2020 og gælder foreløbig indtil d. 30. september 2020, og det pågældende område vil være markeret med forbudsskilte.

Referat:
Der bliver igen lukket ned tidligt i festgaden.